section_heading: Životopis
paragraph_text: Baka Beyond osnovan je 1992. godine, kada su glazbenici Su Hart i Martin Cradick (prvobitno član grupe Outback) otputovali na jugoistok Kameruna kako bi proveli neko vrijeme živeći s plemenom Baka, u njihovom prirodnom prašumskom okruženju. Za to vrijeme snimali su glazbene uratke s pripadnicima plemena, a neki su objavljeni nakon povratka u Veliku Britaniju, na albumu prvijencu Baka Beyonda, Spirit of the Forest. U vrijeme osnivanja, Baka Beyond činili su samo britanski glazbenici, koji su se trudili stvarati glazbu sličnu onoj koju su snimali s Bakama, no s vremenom su im se priključili i glazbenici iz Senegala, Bretanje, Sierre Leone i Gane.